
El la redaktejo... 


Sennacieca Asocio Tutmonda En Britio 

























Karaj, 
tiu ĉi aprila 
numero de nia 
organo enhave 
estas iom neor- 
dinara. Plurajn 
paĝojn okupas 
reago de kelkaj 
kamaradoj pri 
la pasintjara 
SAT-kongreso en Ĉaŭdefono. Ni 
ŝatus eviti ke en venontaj numeroj 
ni same devu plenigi plurajn paĝojn 
pri tiu sama temo. La PK de SAT 
proponas, ke ĉiu el vi, kiu havas ion 
por diri tiurilate, faru tion dum la 
kongreso en Bratislava. Tie ni es- 
peras definitive fermi tiun dosieron 
ĉar SAT devas okupiĝi pri multe pli 
gravaj temoj kaj pri la estonto. 

Ĵus okazis krimaj atencoj en Madri- 
do kiun nia redakcio forte kondam- 
nas kaj esprimas sian solidarecon 
kun la senkulpa popolo de Hispanio 
kaj kun niaj hispanaj kamaradoj. 
For la terorismon! 

Elkore al ĉiuj, 


JARKONFERENCO 2004 DE SATEB 
14-16.05.2004 
ĉe Barlaston vilaĝo 














Kreŝimir Barkoviĉ, ĝenerala sekretario de la SAT-PK, estos nia 
gastpreleganto en 2004. Li gajnis "OSIEK-Premion 2002" pro sia 
tradukaĵo de "7000 tagoj en Siberio" - la temo de unu el liaj du 
prelegoj. La alia estos "Tri semajnoj en Japanio - sur la spuroj de 
Lanti". 

Por pli bone povi partopreni la diskuton, bonvolu antaŭe legi la 
libron. La semajnferio estos varia kaj stimula. 

Por pliaj detaloj kaj aliĝilo, kontaktu: 

Wedgwood Memorial College 

Barlaston 

Stoke on Trent l 

Staffs, STI2 9DG ' 

Tel: 01782-372-105/01782-373-4278 rete: wedgwood.college(Ost 
affordshire.gov.uk 

Se vi ne bone regas la anglan, kontaktu Anne aŭ Ron (vidu ĉi-sube. 
Ili estas esperantistoj). 


















via Redaktoro 






Asocia sidejo de S.A.T., administrejo kaj 
redaktejo: 67, avenue Gambetta, FR-75020 
Paris, tel. 433.1.47.97.87.05, telekopiilo: 
33.1.47.97.71.90. 

Retadre lesper(dnoos.fr. 

TTT-paĝi 






Paralele estos Esperanto-Konversacia grupo por komencantoj - 
gvidata en la angla. Por pliaj informoj, nur pri tio, kontaktu: 

Anne Johnson, 42 Beresford Road, London N5 2HZ, Britio, rete: 
a.johnson(damserve.net 

aŭ Ron Lynn, rete: ronsnafulin(daol.com. 

Al unu reprezentanto de ĉiu SAT-LEA-o, SATEB donacas senpa- 
gan restadon nur dum la semajnfino. Pri tio kontaktu Anne aŭ Ron 
kiel supre. 











http://www.sat-esperanto.org 
Oficejo malfermita: lunde de 9h30-15h30; 
de mardo ĝis vendredo: 9h30-16h30. Ekster 
la laborhoroj funkcias aŭtomata registrilo. 
Poŝtkonto: SAT n? 1234-22 K, Paris. 
Redaktas: Redakta Komitato - P. Lĉvy, G. 
Rollin kaj K. Barkoviĉ. 
Ĉefredaktoro : Kreŝimir Barkoviĉ 
Ekspedejo de Sennaciulo: adreso de la 
redaktejo. js 
Pri la enhavo de la artikoloj respondecas la 
aŭtoroj mem. Ricevitajn manuskriptojn oni 
ne resendas. La limdato de ricevo de manus- 
Kriptoj estas la 10-a de kuranta monato. 

, 
















SAT-ADRESARO EN LA RETO 
Ĵus aperis ĝisdatigita SAT-adresaro sur la TTT-paĝoj de SAT. Ĝi estas kon- 
sultebla riur por la SAT-membroj. Por atingi ĝin necesas koni la enirnomon 
kaj pasvorton. Ĉiuj SAT-membroj kiuj posedas retaliron povas peti de la 
SAT-oficejo tiujn du kodojn. Okaze de la demando ĉiu bonvolu indiki sian 
SAT-numeron, kiu pruvas lian-ŝian membrecon. Viajn demandojn vi povas 
sendi per la retpoŝto al adreso : «satesper(noos.fr». Tiu ĉi adresaro estas 


Imprimĉ par : S.L.B., B.P. 343, FR-62205 R i i 
= ĉiutage ĝisdatigata. La PK de SAT 


Boulogne-sur-Mer Cedex, Francio. 

Aperas monate - Mensuel. 

Le directeur de la Publication: Jacques 
SCHRAM 

Abonnement annuel/jara abono France 55, 
Autres pays/aliaj landoj : peti la tarifon de 
nia peranto aŭ de la SAT-Centro. 

Depot lĉgal A la date de parution. 
Commission Paritaire n? AS-74399 
Limdato por ricevo de kontribuaĵoj estas 
ĉiam la 10-a en la monato. 


ATENTIGO AL NIAJ KUNLABORANTOJ 









Ni petas ĉiujn niajn kunlaborantojn sendi al ni siajn tekstojn ĉu per la reto 
en la formato de teksto aŭ sur la disketoj en la formatoj de Word, Apple 
(Claris)Works, aŭ prefere en la formato RTF. Bonvolu nepre tajpi viajn teks- 
tojn per la sistemo x (cx = ĉ, sx=ŝ ktp) ĉar tio ebligas al ni facile transformi 
la tekston en normalan Esperanton. Se vi sendas tekstojn surpapere, vi tajpu 
ilin normale. Dankon. La Redakcio 

La novaĵo aperis meze de aŭgusto - do, en epoko 
politike vakua - ie kaŝita en Flandra gazeto. Ĝia titolo: 
“Thomas Foley nova estro privatigo-programo en Irako”. 
Artikoleto tute ne por la unua paĝo, ankaŭ neniu informo 
en radio aŭ televido. Banala informo, kvazaŭ seninteresa 
sciigo kiu duonkaŝe klopodis vualigi unu el la plej 
skandalajn eventojn de la lastaj jardekoj. En Usono 
laŭdire nur “The Boston Globe” kaj iu loka gazeto iomete 
pritraktis la aferon. La informo pri la estrigo de Foley 
estas rara, ankaŭ debato pri ĝi apenaŭ ekzistas. Eĉ neniu 
debato en Unuiĝintaj Nacioj kaj en la Usona parlamento. 
Amare ni do konstatu ke preskaŭ neniu maldormas pro 
tia elmontro de pura nov-koloniisma politiko. 

Tamen neniel temas pri afereto. La eksa parlamenta 
prezidanto Foley estis komisiita de prezidento Buch por 
privatigi 194 ŝtato-entreprenojn en Irako. Foley ja estas 
sukcesplena konsilanto de la gravega investo-banko, 
nome la “Carlyle Group” kiu i.a. provizas la armilar- 
industrion per ĉiu bezonata kapitalo. Tiu decido de Buŝ 
estas tre elasta interpretado de la rezolucio 1483 de UN 
kiu deklaras ke la Uson-Brita aŭtoritato devas akompani 
la Irakan popolon ĉe ties reformo de la institutoj kaj ĉe 
“rekonstruo de la ekonomio”. Tiu sama rezolucio ankaŭ 
instalis iun “Evolu-fonduson Irako” en kiun oni injektis 
unu miliardon da dolaroj el la ekzistanta UN-programo 
“petrolo kontraŭ nutraĵo”. La evolu-fonduso troviĝas 
sub la rekta kontrolo de la Usona reprezentanto Paul 
Bremer kaj plie havas diversajn ulojn en la estraro el 
IMF kaj Monda Banko. Per tiu fonduso oni nov-liberale 
transformas la Irakan ekonomion kio tiel ebligas repagon 
de Usonaj kreditoj kaj milito-elspezoj. Kompreneble, tiu 
projekto metos la Irakan ekonomion sub kontrolon de 
eksterlandaj entreprenoj el kio plene profitos la amikaro 
de Buch. Marek Belka, la prezidanto de “Council for 
International Coordination', organismo por nutri la tiel 
nomitan “Coordination of the willing” (nome la aro da 
landoj kiuj iom helpis Usonon kaj Brition dum ties milito 
en Irako) ne povis esti pli klara dirante: “Irako fariĝos 
unu el la plej vastaj konstruejoj en la mondo. Kiu deziras. 
tie entreprene ĉeesti devas jam nun loke eklabori”. La fia 
rezolucio de UN 1483 fakte ebligas instali en Irako iun 
reĝimon tre similan al tiu kiun siatempe la Britoj en Irako 
instalis ekde 1921 dum sia kolonia mandato. Ankaŭ tiam 
iu marioneta reĝimo, sub Brita kontrolo, devis ŝajnigi 
posedi regadpovon. Fakte la armeo kaj interna sekureco 
de Irako estis sub rekta kontrolo de la Britoj kiuj tiel 
zorgis por sekureco de siaj imperiaj interesoj. 

La nuna situacio estas la sama. Surpapere ekzistas 
nun zorge ekvilibrigita regadkonsilio, akceptita de UN, 
kun administra kaj eĉ budĝeta respondeco. Sed tiun 
konsilion superregas la Usona ĉefo Paul Bremer kiu, laŭ 
koloniisma tradicio, kapablas vetoe nuligi ĉiun decidon 
konsilian. Baldaŭ la konsilio disponos pri armeo de haste 
formitaj Irakanoj kiuj devos helpi forigi ĉiun opozicion. 
Ankaŭ tio kopias la agadon de la eksa Brita koloniisma 


regado. 

Dume la lando riskas droni en ĥaoson. Ĉiutage 
Irakanoj estas mortigitaj kaj jam mortis pro atenco pli 
da Usonaj soldatoj ol dum la milito mem. Ankaŭ la 
Unuiĝintaj Nacioj estas viktimo de atencoj. Ĉio ĉi pro tio 
ke la nov-konservativuloj kaj iliaj amikoj en Vaŝingtono 
celas nur propran profitegon. Ili tion eĉ ne kaŝas. Tuj 
post la milito la subministro de Defendo Paul Wolfowitz 
deklaris, ke la “amasdetruaj armiloj” estis nur burokrata 
preteksto ĉar la vera motivo por ataki Irakon estis trovi 
alternativon por la militaj bazoj kaj petrolo en Saud- 
Arabio kiu ja fariĝas pli kaj pli nestabila kaj malfidinda. 
La internacia juro kaj ankaŭ UN estas nuraj ludiloj 
enmane de la Plej Fortaj. En la nuna epoko la juro estas 
privilegio de ĉi lastaj. Ĉu justa mondo ? La vojo irota 
(r)estas longa. 

Ludo De Brabander 

teksto aperis en la revuo de Vrede (Paco), asocio por 
paco kaj justeco. 

trad: Alberto Fernandez 

PRI ESPERANTO-CIVITO 


Mi volus klarigi kelkajn faktojn okazintajn dum 
la diskutoj pri la Esperanto Civito en la 748,75“ k 76“ SAT 
kongresoj. 

En la unua laborkunsido de la 76" SAT Kongreso 
en la Ĉaŭdefono mi intervenis por informi ke en intervjuo 
de Jesuo de las Heras, redaktoro de la bulteno de HALE 
“Kajeroj el la Sudo “, farita kun la senatano de la E” Civito 
Marie-France Conde Rey, oni povas legi, inter aliaj informoj: 
“Iom da historio : la unua teksto aperinta en Literatura 
Foiro 170, decembro 1997, nomiĝis la Kvintezo. Al tiu 
platformo aliĝis pluraj esperantistaj establoj. Reprezentante 
ilin, la nuna Forumo por la E” Civito diskutis ĉe KCE, 
Ĉaŭdefono (CH), aŭgusto 1998, kaj redaktis proponon de 
Pakto por la E” Civito aperontan en LF 175, oktobron 1998. 
Tiun tekston aprobitan en la dua Forumo por E? Civito en 
Karlovovaro (CZ), julio 1999, em laborkunsido gvidata 
de Ivo PEYRAUT, sekvis projekto de Konstitucia Ĉarto 
de la E? Civito. En Sabloneto (IT), la tria Forumo aprobis 
kaj promulgis tiun Ĉarton, en kunsido gvidata de Kreŝimir 
Barkoviĉ. 
Mi estis surprizita pro tiuj gravaj ligoj inter respondeculoj de 
SAT kaj la E" Civito kaj mi komentis, en tiu laborkunsido, 
ke tiuj agoj estis faritaj sen ke la membroj de SAT ilin sciu. 
Nia Ĝenerala sekretario respondis ke pri la gvidado de tiuj 
kunvenoj aperis informoj en “Sennaciulo” kaj ke mi ne 
legas atenteme nian oficialan organon. Tiuj asertoj estas 
duoble falsaj, ĉar la informoj pri la gvidado de la kunsidoj 
de la E” Civito fare de SAT respondeculoj nenie aperis en 
“Sennaciulo” kaj mi tre atenteme legas ĝin. 

En la “Sennaciulo” de oktobro 2001 (paĝo 134), 
en la dua laborkunsido de la 74" SAT Kongreso, aperas 
la sekvanta informo : "Ĝenerala sekretario de SAT, kdo 
Barkoviĉ diris, ke pri E” Civito jam dum kelkaj jaroj SAT 
membroj povas havi la informojn de esperanta gazetaro. 
Li ankaŭ memorigis ke antaŭ du jaroj en Karlovy Vary, 
paralele al SAT Kongreso okazis Forumo de E" Civito. 
Tiam SAT estis invitita kiel observanto kaj same en tiu- 
ĉi jaro nia Asocio estis invitita al Sabloneto en Italio kie 
okazis Forumo de E” Civito. Plenum Komitato delegis sian 
Ĝeneralan sekretarion kaj li iris tien por partopreni en la 
renkontiĝo kiel observanto......” 

En la 76 SAT Kongreso, dum la solena malfermo, 
kdo Walter Zelazny informas inter aliaj aferoj : "La 
Konstitucio de la Civito fariĝis oficiala danke al kunlaboro, 
mi substrekas ke temas pri kunlaboro kaj ne komerco aŭ 
sekreta pakto, kun la kormemora kdo Yves Peyraut, kiu kiel 
prezidanto de SAT, kadre de la SAT Kongreso en Karlovy 
Vary kunlaboris kaj prezidis la Forumon kiu preparis 
certajn dokumentojn de la E” Civito. Poste la projekto 
fariĝis la Ĉarto de Sabloneto, preparita de la Forumo 
kiun partoprenis ĝenerala sekretario de SAT, Kreŝimir 
Barkoviĉ”... Walter Zelazny forgesis, eble strategie, ke la 
Ĝenerala sekretario de SAT gvidis la kunsidon de la E? 
Civito en Sabloneto. 

La rilatoj de SAT kun la E”o Civito estis klare 

deciditaj dum la 74“ SAT Kongreso en Nagykanizsa : “ SAT, 
kiel asocio ne aliĝos al la Civito kaj ankaŭ ne “Sennaciulo” 
nek “Sennacieca Revuo”. La tendenco de la kongresanoj 
estis malfavora al iu ajn ligo kun la Eo Civito. 

Mi legis laŭdojn en la “Heroldo de Esperanto” 
kaj “Sennaciulo” pri la bona organizado de la 76“ SAT 
Kongreso. 

En “Heroldo de Esperanto” de la 7-30 novembro 
2003 aperis jena artikoleto : “Estas difinita la bilanco de la 
76" SAT Kongreso, danke al la librotenado de s-ino Sonja 
Brun komisie de OKK. La Kongreso, kun riĉa programo 
kaj altkvalitaj servoj, produktis malgrandan deficiton de 
kelcento da eŭroj. Per deko de pliaj aliĝoj (ekzemple de 
najbaroj en Svislando aŭ Francio) rezultus eĉ pozitiva saldo. 
Bonŝance la amasa partopreno de Eo Civitanoj efikis tre 
pozitive”. Tio signifas ke SAT ne ricevos eĉ cendon de la 
5096 de gajno kio rajtas kaj povus esti ke la OKK demandu 
al SAT pagi tiun hipotezan deficiton. Cu la enhavo de tiu 
cinika artikoleto kredeblas? 

En la dua kunsido de la 75" SAT Kongreso en 
Alikanto (paĝo 136 de “Sennaciulo”) nia kdo Vincento 
Charlot diris pri la Eo Civito : „Ĉu ni kunvenu en sekto 
en kiu estas stalinistoj, faŝistoj kaj eklezio? Sed tio estas 
malpli danĝera afero. La pli danĝera afero estas ke ili ŝtelis 
“Heroldo de Esperanto” kaj ili volis akapari la “Kvinpetaloj” 
ktp. Mi kredas ke la membroj de Civito estas tute sinceraj 
homoj, sed ĉiam aliĝantoj de sektoj estas viktimoj. Do ni 
devas trovi solvon por ne kongresi en tiu sektejo”. La asertoj 
de nia kdo Charlot montras la monan kaj povan avidecon de 
tiuj homoj. 

En la solena malfermo de la 75” SAT Kongreso en 
Alikanto, s-ino Marie France Conde Rey portas la vortojn 
de K-ino Perla Martinelli kiu mem ne povis veni. Ŝi salutas 
nome de Kooperativo de Literatura Foiro de KCE kaj de 
Esperanta Civito, kiuj kune organizos la venontjaran SAT- 
kongreson en la Ĉaŭdefono. En la dua laborkunsido de la 
sama Kongreso (paĝo 136 de “Sennaciulo”) kdo Barkoviĉ 
diras ke “La Kongreson invitis la KCE kaj ne Civito". La 
partoprenantoj konstatis la partoprenon de la Eo Civito en la 
organizado de la Kongreso. 

Kelkaj kamaradoj kiuj tro pagis por partopreni 
la 767-n SAT Kongreson atendis/as ricevi la krompagon al 
kiu ili rajtas. Vere kortuŝa estas la afero pri nia k-ino Anne 
Raurich kiu ne povis partopreni la Kongreson pro grava 
malsano, kancero, de sia edzo. En tiu-ĉi kazo la homaj 
sentoj devis esti prioritataj antaŭ la monavido de la OKK. 
Aliaj kamaradoj plendis publike en la franca liberesprimilo 
“Laŭte”. Niaj gekamaradoj Maria kaj Antonio Ribas en la 
n? 167 plendis pri la organizado, loĝado kaj matenmanĝo 
kaj nia kdo Michel Duc Goninaz en la n” 168 sciigas ke la 
kongresanoj kiuj loĝis en hotelo pagis al la OKK, 2596 plus 
ol ili pagintus normale per rekta mendo al la hotelestro. 

Nia k-dino Anne Raurich plendis al la Generala 
sekretario, ĉar li propagandis la E” Civiton dum prelego en 
Japanio. Mi tute konsentas kun la kritiko de nia k-dino, ĉar 
mi konsideras ke kiel simpla SAT-ano aŭ esperantisto nia 
kdo povas, sur sia respondeco, paroli pri io ajn, sed kiam 
agadas kiel Ĝenerala sekretario de SAT devas respekti la 
decidon de la SAT-anaro kiu estas majoritata kontraŭ la E? 
Civito. 





Nia Ĝenerala sekretario sciigis nin ke nia dufoja 
ekskamarado Jesuo de las Heras aliĝis denove al SAT. Trian 

fojon li enviciĝis en nia Asocio kio ne estas montro de 
seriozeco. En la SAT Statuto kaj Regularo, la paragrafo 7 
pri eksigo tekstas : “Estas eksigataj de SAT la membroj, kies 
agado ne konformiĝas al la Statuto, kiuj intence agis kontraŭ 
la celoj, principoj aŭ interesoj de la Asocio, kiuj malbonuzis 
la konfidon aŭ servemon de aliaj membroj.....”ktp. Ŝajnas al 
mi ke la intervenoj de la Ĝenerala sekretario kdo Barkoviĉ 
en la dua laborkunsido de la 769 SAT Kongreso (paĝo 
137 de “Sennaciulo”) kaj tiu de la Prezidanto de la PK, J. 
Schram (paĝo 138) montras la kontraŭ statutajn agadojn 
de tiu rerekamarado. Plie mi aldonas, kiel mi informis en 
la Kongreso, ke hispanaj SAT membroj kaj SATEH-anoj 
estis publike insultataj kaj minacataj de jura proceduro, ĉar 
ili ne konsentis kaj kritikis la fiagojn de la redaktoro de la 
“Kajeroj el la Sudo”. 

Karaj gekamaradoj : Mi petas ke tiu-ĉi artikolo 
aperu en “Sennaciulo” starigante la veron pri mia interveno 
en la 76" SAT Kongreso pri la E” Civito kaj proponas ke por 
la okazigo de la jara kongreso de SAT ni estu pli singardaj 
kaj kontrolu pli strikte ĝian disvolviĝon. 

Mi proponas la nuligon de la aliĝo de la 
rerekamarado Jesuo de las Heras pro la montritaj kaŭzoj. 
Kamaradece salutas vin, 





Marteno.- 


dadao lol ol ofĵolofoka4e 

NDLR: 

Ĉar en la supra teksto estas riproĉitaj (akuzitaj) k-do Yves 
Peyraut (kiu bedaŭrinde ne plu povas defendi sin) kaj mi mem 
pro niaj partoprenoj en la kunvenoj de E-Civito, jen kelkaj 
linioj en kiuj mi povas montri ke ni agadis konforme al la 
decidoj de la P.K. de SAT kaj ankaŭ neniam kontraŭ la SAT- 
Statuto aŭ kontraŭ la interesoj de nia Asocio. 

La PK de SAT decidis kunlabori kun ĉiuj E-Asocioj kiuj 
proponas al ni kunlaboron, kondiĉe ke tiu kunlaboro ne estas 
kontraŭstatuta. Tiel ni regule partoprenis al la Strategia Forumo 
de UEA dum la Universalaj Kongresoj. Dum la UK okazadis 
kunvenoj de SAT-anoj, ktp. 

Jen kronologie la ekstraktoj el la Protokoloj de la P.K. pri la 
kontaktoj kun E-Civito ekde ĝia formiĝo. 


25.02.1998 - Vizito Silfer. Okaze de sia vizito al la SAT-sidejo, 
s-ro Silfer invitas SAT partopreni al la Unua Forumo por E- 
Civito en Ĉaŭdefono (8-10.08.1998). Ni atendas oficialan 
skriban inviton. 

09.09.1998 - Pro malfrua alveno de la oficiala invito ni ne povis 
partopreni ĝin. Tamen, ni sendis salutleteron kiu estis tre bone 
akceptita. Ni ricevos la materialon pri iliaj laboroj. 

20.01.1999 - Organizantoj de la Dua Forumo por E-Civito 
proponas al SAT organizi dum la SAT-kongreso en Karlovy 
Vary. La PK verŝajne decidos pozitive, sed ni findecidos dim 
la venonta kunveno. Ni disponigus al ili lokojn same kiel UEA 
disponigas al SAT-anoj lokojn dum la U.K. 

03.02.1999 - La PK akceptas la proponon ke ĝi okazu dum 
la SAT-kongreso paralele kun la kongreso - sed sub kompleta 
respondeco de iniciatintoj. 

17.02.1999 - Ni konfirmas al k-do Chrdle ke la Forumo por 
E-Civito estas tute aparta aranĝo, kiu okazos paralele kun la 
SAT-kongreso - kaj tute ne estas afero de SAT. Li traktu ĝin kiel 
apartan klienton kaj apartan aranĝon. 

22.03.1999 - S-ro Silfer aperigis en Literatura Foiro ke la SAT- 
kongreso invitis tiun Forumon por E-Civito okazigi ĝin dum la 
SAT-kongreso en Karlovy Vary. Ni ripetas tion, kio jam aperis 
en Sennaciulo, ke tiu Forumo okazos paralele kun la SAT- 





Kongreso, sed sub kompleta respondeco de organizantoj. 
11.10.2000 - SAT estas oficiale invitita al la 3-a Sesio de la 
Pakto por E-Civito. Ĝi okazos de la 2-a ĝis la 4-a de junio 2001 
norde de Italio. Tion ni traktos poste. 

08.11.2000 - Forumo por E-Civito: iu el ni devus partopreni, 
sed ne la prezidanto. Decidota. 

07.03.2001 - Forumo por E-Civito - Estas decidite sendi kiel 
observanton de SAT, k-don Barkoviĉ, de la 2-4, de junio al 
Sabloneto (Italio), kie okazos la Tria Forumo por E-Civito. 
30.05.2001 - Kiel jam estis decidite, k-do Barkoviĉ partoprenos 
la Trian Forumon por E-Civito en Sabloneto (Italio), kiel 
observanto. Poste li faros raporton al la P.K. kaj al la kongreso 
en Nagykanizsa. 

27.06.2001- Pakto por E-Civito :- k-do Barkoviĉ partoprenis 
kiel observanto al la tria Forumo de Pakto por E-Civito en 
Sabloneto (ltalio). Tie estis akceptita la Ĉarto de E-Civito. 
Oni proponis al SAT aliĝi al la Pakto, al kiu jam al 
grupoj kaj asocioj. Se SAT ne volas, povas aliĝi redakcio 
de Sennaciulo aŭ de Sennacieca Revuo. K-do Barkoviĉ 
promesis honeste raporti pri ĉio al la P.K. kaj al la kongreso en 
Nagykanizsa. Pri tio aperos informo en julia Sennaciulo. 

Jes, mi partoprenis tie kiel gasto kaj observanto kaj la ĉeestantoj 
petis min gvidi (prezidi) la kunvenon kiel neŭtrala persono, ĉar 
nemembro, evidente sen ia interveno aŭ voĉdono. Tion mi 
faris. 











Dum la kongreso en Nagykanizsa mi honeste raportis pri tiu 
kunveno kaj dum la debatoj la kongreso decidis ke nek SAT nek 
ĝiaj presorganoj aliĝu al la Pakto por E-Civito, sed ke ni daŭre 
observu la evoluon de tiu asocio. 


Ni atentigas, ke la cititan diraĵon de k-do Charlot en Alicante, k- 
do Charlot publike retiris en Ĉaŭdefono, ĉar li estis misinformita 
kaj ne havas pruvojn por tiuj asertoj. 


Pri la repagoj de la OKK al kelkaj gekamaradoj: ili estas 
intertempe faritaj aŭ estas farataj, ĉu tra UEA aŭ alimaniere. 


La aserto ke mi propagandis E-Civiton dum mia prelego 
en Japanio (Tokio) estas tute falsa kaj inventita. Male, mi 
propagandis SAT, kaj laŭ la peto de aŭskultantoj mi klarigis 
kiaj estas rilatoj inter SAT kaj E-Civito. Mi klare diris ke laŭ 
la decido de la kongreso en Nagykanizsa, nek SAT nek ĝiaj 
presorganoj aliĝis aŭ aliĝos al E-Civito. Tion povas atesti niaj 
japanaj gekamaradoj. 





En Sennaciulo aperis raportoj pri tio, sed mi ne volas misuzi la 
spacon kaj denove aperigi tion kio jam aperis en nia organo. 
Jen, do, mi opinias ke nek k-do Peyraut, nek mi mem faris 
ion ajn kio kontraŭas la SAT-Statuton nek agadis kontraŭ la 
interesoj de SAT. Cetere tiuj kritikoj kaj akuzoj aperas nur nun, 
plurajn jarojn poste. 
Mi volas ankaŭ substreki mian bedaŭron ke tiu teksto de k-do 
Bustin aperas, ĉar ĝi provokos nur senutilajn polemikojn kaj 
nur damaĝos al SAT. Pro tio mi estis kontraŭ ĝia aperigo. 
K. Barkoviĉ 

ofokotopokotopokopotojoj 
Tiu ĉi teksto de k-do Marteno Bustin aperas ĉar estas lia rajto 
kiel SAT-ano esprimi sin. La fakto ke Marteno estas PK-ano 
ne signifas ke li reprezentas la ĝeneralan opinion de la P.K. sed 
nur personan opinion. Mi petas al tiuj, kiuj deziros reagi, ke 
ili respektu afablecon en sia vortuzo kaj vortelekto. Nur post 
pluraj retaj mesaĝoj inter Marteno, Kreŝo kaj mi, ni decidis fine 
aperigi la tekston kiel bazon de diskuto. 

Jakvo Schram, prezidanto de la P.K. 

Pri la Ĉaŭdefona kongreso 


En la postkongresaj numeroj de Sennaciulo aperis 
la ŝablona laŭda komento pri « sukcesa kongreso ». Tamen 
la preparon kaj okazigon de la 76a kongreso en Ĉaŭdefono 
markis tuta serio da nenormalaĵoj. 


Antaŭ la kongreso : 

1. En la n” de decembro 2002 aperas la konsisto 
de tre originala OKK : unu el ĝiaj membroj (k-do Degoul) 
loĝas tre tre for de la kongresurbo, kaj repondeculino 
pri librotenado (plej grava funkcio) estas rigardata kiel 
« ekstera », Ĝis la n? de junio 2003 inkluzive, la publikigo 
de tiu listo, ripetiĝanta en ĉiu numero, ne ebligis scii, kiu 
prezidas la OKK-on (iom hazarde oni eksciis, ke tiun 
funkcion plenumas s-ro G. Silfer). 

2. En la aprila n” la komunikoj de la OKK inkluzivis 
la « iniciatojn ekster la kongresa programo ». Evidente oni 
ne povas riproĉi al organizantoj de esperantlingva kongreso, 
ke ili informas pri esperantlingvaj okazaĵoj ekster-, sed 
dum-kongresaj (ekzemple diservo), sed oni povas konstati, 
ke ĉiuj menciitaj « iniciatoj » celis propagandi la kunvenojn 
de iu difinita organizaĵo. En la n de majo 2003 aperis, sub 
la oficialaj informoj de la kongreso, artikolo kun la titolo 
« Enkonduko al la kongresa temo », subskribita de s-ro G. 
Silfer, do kvazaŭ kiel komuniko pri la kongreso. En ĝi oni 
kun miro povis ekscii, ke la kongreso havos « ĉeftemon » 
kaj ke ĝin enkondukos k-do Enderby. Neniu instanco de 
SAT decidis pri iu « ĉeftemo» de la kongreso. Al mia 
rimarko pri tiu miso la ĉefredaktoro de S-ulo respondis, ke 
tiu artikolo reprezentas nur la opiniojn de la subskribinto. 
Tute ĝusta respondo, sed ĉiu normala leganto povis kredi, 
ke pro la titolo kaj loko de tiu artikolo, ankaŭ pro la fakto 
ke s-ro Silfer membras en la OKK, tiu malĝusta informo pri 
« ĉeftemo » havas oficialan karakteron. 





Dum la kongreso : 

1. La malferma kunsido okazis, laŭ la rimarko 
de la protokolinto, « kun iom nekutima disvolviĝo ». Tio 
estas titolo. Videblis sur la podio flago fremda al SAT 
(vidu la foton de la n” de julio-aŭgusto) kaj persono (k- 
do Zelazny), kiu membris nek en la OKK nek en la PK. 
La fakto, ke li alportis la saluton de iu organizaĵo neniel 
donis al li la rajton tie sidadi kaj fari longan paroladon, 
kies enhavon bedaŭrinde oni ne povis submeti gl diskuto 
pro la karaktero de la malferma kunsido. Post iom longa 
parolado de reprezentantino de la Mondcivitanoj ni aŭdis 
la legadon de « prelego » (tiel nomata en la protokolo) de 
k-do Enderby. Oni povas prave opinii, ke k-do Enderby, kiu 
bedaŭrinde ne povis partopreni la kongreson, estas unu el 
tiuj, kiuj povintus valore kontribui al la prelega programo 
de la kongreso. Sed kie estas skribite en la kongres-regularo, 
ke iu membro rajtas prelegi dum la malferma kunsido ? Kiu 
faris tiun decidon ? La spektaklo, tre simila al la « solena 
inaŭguro » de iuj burĝaj kongresoj, finiĝis per la interveno 
de urba skabenino. Se iu loka instanco iel helpis la okazigon 
de la kongreso, estas normale ĝin danki kaj eĉ permesi al 
iu mandatita reprezentanto esprimiĝi dum la malfermo. 
Sed ni denove devis toleri veran prelegon, kiu konsistis 
el propagando por la politika sistemo de Svislando (sen 
debato, kompreneble !). En la momento, kiam laŭstatute 

la OKK devintus transdoni la organizon de la kunsido al 
la PK, oni anoncis la finon de la kunsido kaj la kantadon 
de « nia » (kies ?) himno « la Espero ». La ricevitaj salutoj 
de ne-partoprenantoj povis esti legitaj nur dum la tria 
laborkunsido. 

2. Oni donis al k-do Charlot la rajton fari 
eksterkunsidan deklaron, per kiu li malaprobis sian propran 
deklaron faritan en la antaŭa kongreso. Ĉiu el ni rajtas 
ŝanĝi iujn siajn opiniojn inter du kongresoj. Sed nenie en 
la kongres-regularo mi legis, ke ĉiu kongresano rajtas sciigi 
tiajn ŝanĝojn per speciala publika deklaro. Kiu donis al k-do 
Charlot tiun permeson ? 





Post la kongreso : 

La aŭtentaj tekstoj de la voĉdonitaj Deklaracio kaj 
Gvidrezolucio estis publikigitaj sur la p. 109 de la juli- 
aŭgusta numero. Absolute nekompreneble aperis en la 
septembra numero (p.l15) sub la titolo « Definitivaj 
kongresaj deklaracio kaj gvidrezolucio » la samaj tekstoj, 
al kiuj oni aldonis « Personan deklaron de k-do Vilhelmo 
Lutermano ». Kie estas dirite, ke iu ajn membro rajtas 
aldoni sian personan deklaron al la oficiale voĉdonitaj ? Kiu 
respondecas pri tiu pli ol stranga publikigo ? 

Al la ĉi-supraj rimarkoj kaj demandoj devus, laŭ mia 
opinio, respondi la PK, kio limigas la riskon de polemiko. 
Mia interveno efektive ne celas kritiki la menciitajn 
personojn aŭ disputi senperspektive pri la pasinteco, sed 
eviti, ke en la estonteco ni spertu similajn malnormalaĵojn. 
Estus laŭcele atenti i.a. la unuajn tri punktojn de la Alikanta 
Gvidrezolucio (S-ulo de julio-aŭgusto 2002, p.100). 

Estu klare ankaŭ, ke mi esprimiĝas en mia persona 
nomo. Se tiu interveno estos senrezulta, mi kompreneble 
petos la Ĝeneralan Konsilantaron, ke ĝi esprimu sian 
opinion. 





Michel DUC GONINAZ 





MESAĜO DE KAMARADO CHARLOT 


Marteno kaj Michel skribis pri mia interveno en 
Alikanto, laŭdcitante ĝin. Mi ne scias, ĉu mi vere meritas 
tiujn laŭdojn, ĉar mi publike bedaŭris ĝin en Ĉaŭdefona 
kongreso. 

Mi petas solene amike kaj kamaradece Martenon, ke 
likonsentu pri ne-aperigo de sia artikolo en “S-ulo”, kiu laŭ 
mi estus kontraŭefika. 

Mi tre bone komprenas la sintenon de Marteno, kiu 
pravas el multaj vidpunktoj, sed mi atentigas nin ĉiujn eviti 
eternajn diskutojn kaj polemikojn, kiuj aŭtomate venenigus 
nian organizon kaj dividus nin pri pasinteco kaj alportus 
nenion al estonteco. 

La ĉefa afero laŭ mi estis, ke nia Ĉaŭdefona kongreso 
reasertis forte kaj firme nian Nagykanizsan decidon esti tute 
sendependa kaj memstara sen oficialaj ligoj kun Esperanta 
Civito aŭ UEA, ktp. 

Pri estonteco, mi reasertas, ke miaopinie SATEH 
estas nia fratorganizo en Hispanio kaj ke HALE ne funkcias 
tiel. 


Fratece via al vi ĉiuj, 
Vincent Charlot 

; CIKLONO «ELITA» 


Malagasio travivis ĝ 





Kiel vi konstatas 
mi pluvivas post Elita. 
Kiam mi estis en la buso 
direkte al la lernejo, la 
radio postulis ke pro 
Elita, kiu pli forte (kun 
rapida ventego) alvenas 
en Antananarivon, kaj 
en aliajn regionojn, ĉiuj 
gelernantoj reiru la plej 
eble rapide siahejmen. 
Malofte Antananarivo estis koncernita 
venonta danĝero”. 

Do, ĉi-matene mi iris ĝis la lernejo. Ankaŭ 
kolegino venis. 

Niaj gelernantoj kiel kutime (ĉi-jare ili estas pli 
saĝaj) jam atendis siajn profesorojn. Mi intencis instrui 
al miaj entuziasmaj kaj entuziasmigaj gelernantoj. 
Krome, de sia hejmo la “ĝenerala kontrolisto” sonorigis 
la sonorilon. Kaj do ni estis enirontaj niajn respektivajn 
klasĉambrojn. Sed oni forgesis malfermi ĉiujn pordojn. 
ble daŭre dormis en varmaj 
litoj. Mia kolegino kaj mi iris al la kontrolisthejmo, kiam 
li pigre eliris el sia hejmo. Ni demandis al li kion ni 
faros kun la gelernantoj: “Ĉu ni reiros hejmen aŭ ĉu li 
malfermigos la pordon?” Li diris, ke oni ĵus telefonis al 
li por ke li ne sendu siajn gefilojn al lernejo. Kaj ankaŭ 
li aŭdis per la radio ke ĉiuj reiru hejmen. Sed li ne povas 
decidi por niaj gelernantoj. 

Necesas atendi la lernejestron. Dum li babiladis 
la vento iĝis pli forta. Branĉoj de Jakarandoj falis. Fine, 
mia kolegino kaj mi decidis por li, kaj forpelis ĉiujn 
gelernantojn hejmen. 

Tial jen mi estas hejme. Kaj la plej grava: mi 
havas tempon por longe skribi. 

Tamen mi tro frue antaŭĝojis ĉar, ĉiam pro la 
veteraĉo, la kurento ofte mankas. La radio kaj la televido 
postule konsilas nin aŭskulti kaj rigardi atente ilin. Sed 
kiel fari tion kiam ĉiujn 15mn (kaj foje malpli) ili mutas 
kaj mallumas? 

La ĵurnalistoj pri la meteo, per bildo, klarigis al ni, 
ke Elita similas (kaj ni vidis la bildon) je ege grandega 
monstro kun sia perforta reveno kaj kun larĝega kaj 
longega vostego. Ĝi eniris (mardon) en Malagasion, de la 
nordokcidento (Majunga), malsupreniris suden kaj eliris 
al la maro iom malsupre de Tamatave. Sed eble ĝi ion 
forgesis ĉe ni. Aŭ eble ĝi renkontis “Frank”, elorientan 
ciklonon, kiu vagadis en la oceano kaj timigis nian 
insulon (de malproksime sed minace). 

Kolere, pli granda, pli forta (ĝia rapideco 
estas 13km/h. Sed dum ĝi malrapide iras antaŭen, la 
rotaciorapideco de la vento atingas 120km h) ol antaŭe, 
ĝi revenis, iris al Morondava mem, rerevenis (la trian 


de tia “tuj 











fojon) kaj ĉi-foje ĝi restis iom pli longe en Antananarivo. 
Pli granda, ĉar nuntempe ĝia kapo estas eliranta el la 
maro denove sud-orienten (eble Fort Dauphin) dum ĝia 
vostego trenas en Antananarivo (preskaŭ kovras la 3/4 
de Malagasio). Kaj tiu vostego kunportas ventegon kaj 
pluvegon, elradikigas arbojn kaj faligas domojn (ne la 
nian -feliĉe, tamen ni kompatas la sinistro-viktimojn). 

La tutan tagon mi promenadis ene en lumata 
ĉambro ĉar ne eblas eliri en la korton, Ni fermis pordojn 
kaj fenestrojn . 

Nun, estas la 18-a, ŝajnas ke la vetero iom beliĝas. 
Ne plu ventas. Restas nur pluvetado. Kaj espereblas 
bela vetero morgaŭ. Antaŭ kelkaj minutoj mi kontrolis 
miajn florojn. Kelkaj estas rompitaj. Sed ne estas grava 
damaĝo. Morgaŭ mi sendos tiun ĉi mesaĝon. 


04/02/04 (la 10a30 en Antananarivo): mi iom eraris pri 
Elita. 





Antaŭ ol definitive forlasi nian insulon, post unu horo da 
“momenta kvietiĝo”, ĝi donis lastan bategon: ventegis 
kaj pluvegis. Neniu kapablas dormi. Angore ĉiuj atendis 
la finon, kaj ĉiufoje kiam kvietetiĝis oni kontrolas ĉu 
la tegmento rezistos). Je la 5-a matene ĝi (kaj ankaŭ 
la vostego finfine) eliras el Malagasio tra Farafangana 
(legu esperante: estas la bona malagasa prononcado) 
lasante multajn falintajn domojn, akvegon kaj do multajn 
insuletojn ene de nia insulego, ... k.t.p. Por ni, estas la 
muregeto kiu disigis nin de niaj najbaroj, kiu falis. 
Hodiaŭ ankaŭ (aŭ ankoraŭ) ni ne iras al la lernejo. 
Fakte post ciklono, la akvo (en la malaltaj kvartaloj) 

altiĝas. Kaj kiam la vetero sekiĝas, estas la bona 
momento por ke malnovaj domoj falu. Plie, dum unu 
semajno la vestaro malsekiĝas kaj malpuriĝas (pro tro 
da koto), tiel ke necesas tempo por solvi tiun problemon. 
Se ne, almenaŭ duono el la gelernantoj irus nudaj al la 
lernejoj. 





Mi aĉetis pluvombrelon. La tri unuajn pluvtagojn ĝi bone 
ŝirmis min. Sed kiam ekventegis, ĝi iĝis problemo. Ĝi 
flugis kunportante miajn 39 kg (mi iom maldikiĝis, sed 
bonege fartas) kun si. Pluvmantelo pli taŭgus al mi, sed 
mi ne trovis aĉetindan (kiu vere eltenas la pluvon. Ĉio 
estas ĉinaĵoj, malmultekostaj kaj malbonkvalitaj vestaĵoj 
importitaj el Ĉinio kiuj facilege disŝiriĝas). Do, hodiaŭ, 
ankaŭ mi faras purigadegon. Kaj feliĉe ni havas bonajn 
ŝuojn! 

Mia edzo surmetis la montarajn ŝuojn, mi la 
ruĝajn, donacitajn al mi lastsomere. Ili kiel aŭto 4x4 
bonege taŭgas precipe al la koto de nia kvartalo. 

Estas ĝojige iri al la korto. Frumatene ni eliris por 
ĝui la freŝan aeron kaj balai la korton ĉar ĝi estis kovrita 
de persikaj kaj vinberaj folioj. Ĉu mi jam diris al vi ke 
en mia ĝardeno kreskas du persikarboj? Kaj sur la puto 
estas vinberujo? Jes, ĉar al vi mi sendis fotojn: unu de mi 
surhavanta junularan T-ĉemizon sub la persiko, kaj unu 
en kiu mi estas sidanta sur la puto, kies tegmento estas la 
vinberujo. 

Hieraŭ, profitante de tio ke la gelernantoj ne iris 
al la lernejoj, kaĵ do la geinstruistoj rajtas ripozi hejme, 
ankaŭ la aliaj oficistoj rifuzis labori. 

Nur morgaŭ 05/02/04 mi sendos tiun ĉi mesaĝon 
ĉar mi ne elhejmiĝos hodiaŭ. 

Nun oni kalkulas la damaĝegojn kiujn postlasis 
Elita. 12.000-13.000 sentegmentuloj. Pli ol mil domoj 
detruitaj. Deko da mortintoj kaj pli ol mil vunditoj. 

Sed plej terure: pli ol 7596 de la kultivebla tero estas 
inundita 
Oni atendas la kapturnajn plialtigojn de prezoj. 
Hodiaŭ matene la televido montris ĝeneralan bildon de la 
insulo: dezerta pejzaĝo. 
Ĝi ne plu estas granda insulo, sed insuletoj diversloke. 
Jen la lasta novaĵo ĉe ni. 

LALA. 

Sabate, la 24an de januaro, ni ok membroj de la pariza SAT- 
rondo kunvenis por provi respondi al tiu demando. Jen, por 
la aliaj, resumo de tiu diskuto. 


La politika.signifo de la vortoj « dekstro » kaj « maldekstro 
» devenas de la Franca Revolucio. Tiam, en la dekstra parto 
(laŭ la vidpunkto de la prezidanto) de la nacia asembleo, 
sidis tiuj, kiuj ne volis, ke la sociaj ŝanĝoj okazu tro abrupte 
kaj tro rapide, dum en la maldekstra parto troviĝis la plej 
revoluciemaj, kiuj eĉ estis pretaj uzi perfortajn rimedojn por 
starigi pli justan sociordon. Dum la du postaj jarcentoj, la 
modelo de burĝa demokratio disvastiĝis tra la mondo, kaj la 
ideoj pri dekstro kaj maldekstro estis uzataj tra multaj aliaj 
landoj. En la komenco la dekstruloj estis la reakciuloj, kiuj 
batalis por la interesoj de la mastroj, dum la maldekstruloj 
defendis la rajtojn de la laboristaro. La afero iĝis multe pli 
komplika post la « venko » de socialismo en kelkaj landoj, 
kie teorie maldekstra gvidantaro subpremis la laboristojn. 
Aliflanke, en la kapitalisma paradizo, maldekstraj politikaj 
partioj pli kaj pli forgesis siajn komencajn celojn, (kaj ofte 
kontribuis al la liberaligo de la tutmonda ekonomio, kiun 
ni nun ĝuas. Krome, pro la malsameco de la situacioj laŭ 
la landoj, la distingo inter dekstro kaj maldekstro ĉiam 
estas tre relativa. Do, ĉu ni forĵetu tiujn vortojn por ne 
fortimigi homojn, kiuj ne plu kredas je politiko ? Ni opiniis, 
ke ne. Ŝajnis al ni, ke eblas konservi la jenan difinon : 
estas maldekstra ĉio, kio batalas kontraŭ kapitalismo kaj 
homekspluatado. Laŭ tiu difino SAT estas maldekstra 
organizo, ĉar ĝi kontribuas al tiu batalo per siaj kulturaj kaj 
klerigaj rimedoj. 





Jen pri la ideoj. Sed la situacio iĝas multe pli komplika kiam 
oni transiras al la homoj, kiuj ĝenerale ne estas unublokaj 
estaĵoj, kaj eĉ ofte montriĝas kontraŭdiremaj. Tiel okazas, 
ke homoj, kiuj sin deklaras maldekstruloj (do homoj agantaj 
en la senco, kiun ni difinis kiel maldekstra), fakte kondutas 
pri kelkaj aferoj laŭ dekstra maniero, tio estas, favore al 
homekspluatado. Reciproke, homoj, kiuj pro familiaj aŭ 
tradiciaj kialoj sin difinas kiel dekstruloj, foje tre efike 
batalas favore al la laboristaro, ekzemple kiam ili postulas 
lingvan demokration kaj subtenas rektan komunikadon inter 
homoj el malsamaj landoj. Kun tiuj homoj ni ĉiuj povas 
konstrue kunlabori pri diversaj klare difinitaj projektoj. Ni 
ĉiuj konsentis, ke eĉ se la ideoj pri dekstro kaj maldekstro 
havas sencon, ni nepre evitu glui etiketojn sur individuojn. 
Tio povus esti nur miskompreniga kaj riskas forpeli 
interesajn homojn. Fruktodona kunlaborado ĉiam eblas kun 
homoj, kiuj vere akceptas homajn rajtojn. 





Ĉe la fino ni konkludis, ke la temo estas plu diskutenda en 
Sennaciulo kaj dum estontaj kongresoj, por pli precize difini 
la konkretajn taskojn de SAT, kiel maldekstra organizo en 
la nuna mondo, kaj por pli klare prezenti nin al la ekstera 
publiko. 


Vinko Markov 

Ignacio RAMONET 
Antiterorismo 


Ĉar ĝi frapas nebatalantajn 
civilulojn, la terorismo estas aparte 
fia luktoformo. Nenia kialo, kiom 
ajn ĝusta ĝi estas, pravigas la uzon 
de tiu malŝatinda metodo. La atencoj 
de la lla de septembro 2001, kiel 
tiuj, pli freŝdataj, de Kasablanko, 
Rijado, Istanbulo, Moskvo aŭ de 
Hajfo kaj Jerusalemo povas veki 
nur repuŝon kaj abomenon. Same 
kiel cetere la uzo, fare de certaj 
registaroj, kiel formo de subpremo, la 
« Ŝtatterorismo ». 

Ŝancelitaj de la atakoj de la 
11a de septembro, tiom perfortaj kiom 
neatenditaj, la aŭtoritatoj de multaj 
landoj urĝe promulgis leĝojn ki 
difinas novajn krimojn, malpermesas 
certajn organizojn, limigas la civilajn 
liberecojn kaj reduktas la garantiojn 
kontraŭ la atencoj al la fundamentaj 
rajtoj. [ | 

La unua kiu faris tion estis 
Usono. Jam la 26an de oktobro 
2001, la Kongreso adoptis leĝon 
taŭge baptitan Patriot Act (Provide 
Appropriate Tools Required to 
Intercept and Obstruct Terrorism [ |]. 
Ĝi donas esceptajn povojn al la 
polico kaj al la informservoj, 
reduktas la rolon de la defendo kaj 
pridubigas la habeas corpus, kiu 
garantias la individuajn rajtojn. Tiu 
leĝo permesas la areston, deportadon 
kaj izoladon de suspektuloj - la 
aŭtoritatoj povas aresti kaj reteni 
eksterlandanojn por nedifinita tempo. 
Ĝi nuligas ĉian justican komision 











por fari traserĉadojn, telefonajn 
subaŭskultadojn aŭ kontroladon 
de poŝtaĵoj aŭ de interretaj 
komunikadoj. 

Antaŭenigante ankoraŭ 
pli la «sekurecan» devojiĝon, 


la prezidanto George W. Bush 
subskribis, la 13an de novembro 2001, 


dekreton kiu starigas militistajn 
esceptotribunalojn rezervitajn al 
eksterlandanoj. La koncentrejo de 
Gŭantanamo estis kreita. Fine, la 
San de januaro 2004, ekvalidis la 
programo US Visit kiu trudas al ĉiuj 
eksterlandanoj venantaj al Usono 
kun vizo, meti siajn dekstran kaj 
maldekstran montrofingrojn sur 
legilo de fingrospuroj kaj lasi sin 
foti. 

Eksterkutima -en tempo 
de paco, tiu arsenalo de disponoj 
indaj je aŭtoritata ŝtato rapide 
servis kiel modeloj por aliaj landoj. 
Por komenci per la Unuiĝinta 
Reĝlando, kiu ne hezitis escepte 
nekonformiĝi al la artikolo 5 de la 
Eŭropa Konvencio pri homrajtoj [ | 
kaj adoptis, en 2001, antiterorisman 
leĝon kiu permesas malliberigi 
senlime, senakuze kaj sen juĝo 
ĉiun eksterlandanon suspektatan 
konstitui minacon por la sekureco 
de la lando. 

La ministro pri internaj 
aferoj, s-ro David Blunkett, deziras 
akrigi tiun leĝon - la plej drakona 
de Eŭropo - kaj apliki ĝin ankaŭ 
al britaj civitanoj. La suspektatoj 
povas esti juĝataj prevente dum 
sekretaj procesoj sen ĵurio. La 
juĝistoj de tiuj specialaj sekcioj, 
kaj la advokatoj estus « selektitaj » 
de la sekretaj servoj por faciligi la 
kondamnon de la suspektatoj. S-ro 
Blankett volas ankaŭ ke la pasportoj 
estu provizitaj per icoj [ | kapablaj 
stoki la fingro- kaj retino-spurojn... 

En tiu orvela [ ] kunteksto, 
la franca registaro siavice fortigis la 
sekurecan arsenalon per adopto de 
la leĝoj Sarkozy (tiu pri la ĉiutaga 
sekureco, en novembro 2001, kaj tiu 
pri la interna sekureco, en februaro 
2003), poste, la Ilan de februaro 
2004, la Leĝon Perben 2. Publike 
akuzita de ĉiujadvokataj organizaĵoj, 
tiu karakteriziĝas per la antaŭtrakta 
enketo. Esplorado organizita sen 





en ESPERANTO 


Januaro 2004 


ke la koncernata homo scias pri tio. 
Sekreta, nekontraŭdira proceduro, 
kaj de nelimigita daŭro. La arestitaj 
personoj povos esti areste retenataj 
dum 96 horoj. La policanoj povos 
apliki specialajn esplorteknikojn, 
kiel subaŭskultadon, infiltradon, 
detalan kontroladon per enmeto 
de mikrofonoj kaj filmiloj en la 
privatajn ejojn. Ili povos ankaŭ, 
dum foresto de la suspektatoj, fari 
dumnoktajn traserĉadojn. 


Kuraĝigite de la ekzemplo de 
la demokratiaj registaroj, la plej 
subpremaj reĝimoj urĝe saltis 
sur la antiterorisman trajnon. En 
Kolombio, Indonezio, Ĉinio, Birmo, 
Uzbekio, Pakistano, Turkio, Egipto, 
Jordanio, Demokratia Respubliko 
Kongo, la aŭtoritatoj nun kvalifikas 
la —kontestantojn «simpatiantoj 
de la teroristoj» por sufoki ilian 
opozicion [ |... 


Tradicie ne tre sentemaj pri la 
rompoj de ekonomiaj, socialaj aŭ 
kulturaj rajtoj, la grandaj demokratioj 
metis ĝis nun la defendon de la 
politikaj rajtoj en la plej altan rangon 
de siaj atentoj. Ĉu la antiterorisma 
obsedo kondukos ilin al neado de 
tiu fundamenta postulo ? Dekretante 
la esceptostaton normo kaj ŝanĝante 
la policon al centra figuro de la 
sistemo, ĉu la demokratioj ne faras, 
sub niaj okuloj, memmortigon ? 


[] Vd la raporton 2002 de Amnestio 
Internacia. 

[ ] Provizi la taŭgajn instrumentojn por 
malkovri kaj kontraŭagi la terorismon. 


] The Economist, Londono, 6a de 
decembro 2003. 
[] loj: akronimo por integritaj 


cirkvitoj”. -vl 

] Orvela : de Orwell. -vl 

[] Vd la raporton de PEN Internacia 
« Antiterrorisme, ĉcrivains et  liberte 
d'expression [Antiterorismo, verkistoj kaj 
esprimlibereco] », Londono, novembro 
2003. 

Karaj qramikoj, 


hodiaŭ mi volas raporti iom pri la 
cirkonstancoj en kiuj la juna Brecht 
verkis sian poemon “Memoroj pri la 
Marinjo A.” La ino efektive ekzistis, 
ŝia nomo Marie Rose Aman. Li 
konatiĝis kun ŝi estante dekokjara. 

Sed Marinjo rakontu mem: “En la 
frua somero de 1916 oni prezentis 
Eugen Brecht al mi en glaciaĵejo. 
Ekde la unua momento mi estis 
impresita de la bonega konduto de 
la gimnaziano, de liaj rondaj belaj 
okuloj, kiuj sekrete strabis al mi. Sed 
tion la kunlernantinoj, kiuj sidis kun 
mi ĉe la tablo, tute ne rimarkis. Kaj 
efektive li donis al mi ankoraŭ en la 
sama horo notfolion, sur kiu li faris 
komplimenton pri mia longa hararo 
kaj insiste petis min pri rendevuo. Ni 





Lago ĉe la domo de la familio 
Brecht, kie Marinjo ricevis kison 


vidis nin poste kiel hazarde kelkajn 
fojojn... Ankaŭ kun miaj gepatroj 
ekestis malfacilaĵoj...” 

Kiam Brecht kisis ŝin la unuan fojon, 
ŝi forpuŝis lin, ne sciante, “ĉu kisoj 
povus havi sekvojn”. Li diris: “Kara 
infaneto, vi devas iri al via patrino, 
por ke ŝi instruu vin pri tio. Tio ne 
povas esti mia tasko.” Ŝi vizitis lin 


58 








poste kelkajn fojojn en lia bohemia 
mansardo. “Unufoje diris Brecht 
al mi, ke li permesos venonte nur 
unu ĉapelon po jaro al mi, sed ke li 
surprizos min por tio en la iro de la 
tempo kun sep infanoj.” La poemon 
junulo Brecht verkis en trajno, en la 
jaro 1920, ankoraŭ tute ne disigita de 
ŝi. Sed li jam divenis, ke de Marinjo 
restos ne pli ol nur alta blanka nubo 
en la ĉielo. 


via Cezar 


Brecht 


Vl: ve 


Tiun someron mi ne faris multon, 
mi iom naĝis, kelkon legis, nenion 
amis. Sed mi ne pigris. Mi devis 
transŝoveli mortintojn kaj kutimiĝi 
je ilia aspekto. Pli terure ol tio, ke mi 
faris nenion, estis tio, ke mi komencis 
multon. Almenaŭ kelkaj baladoj 
estas pretaj. Ankaŭ la segolaboro je 
la branĉo, sur kiu mi sidas, progresas, 
kvankam lante. Sed la sekurecon mi 
ankoraŭ elpelos el mi. 


ww leo 


taglibroj, 12-26-1920 











Patro Brecht 


Tagmeze paĉjo parolas sensencaĵojn 
pri la komunismo. Du pomoj en la 
ĝardeno estas ŝtelitaj. Mi defendas la 
ŝteliston: Kion arboj faras, apartenas 
al neniu. Poste paĉjo krias, ke estas 
skribite en la gazeto, ke la Entento"- 
komisiono fiksas la polican horon je 
la 23-a, ke tiel aĉe fariĝis pro tiaj 
uloj, kiaj mi. Li volas scii, kion mi 
jam faris por la ĝenerala bonfarto. 
Li diris, ke ankoraŭ tute nenion, ke 
mi eĉ post kvin jaroj ne faros mian 
kuracistan antaŭekzamenon, ke li 
volus vidi foje antaŭ ĉio seriozan 
laboron de mi. Tion, kion mi faris 
laŭ lia opinio kun mia literaturo, 
estis por li nenio. Tio devus montriĝi 
ankoraŭ. Mi rapide eliris. Mi 
enspezis ankoraŭ nenion. 


taglibroj, 09-15-1920 
“Entento: Alianco de kelkaj regnoj - ekz. 


Kora Entento inter Britio kaj Francio en 1904. 
Triobla: la samaj -- Rusio en 1908. 

Bertolt Brecht 
Mari Le Rose Aman 
Brecht, kiu ne havis multe da feliĉo EA pppro-dr e 
kun ŝi, skribas en letero al Caspar e 
Neher: Mi do ne plu povas kisi la Marin e di 
Rozmarinjon (ŝi havas, malsekajn 
plenajn lipojn en la pala soifa 
vizaĝeto). Sed mi povas kisi aliajn, | Sentimentala kanto nr-o 1004 
kompreneble. Mi vidas mil buŝojn 
antaŭ mi, kiuj sopiregas kison de mi. 
Tridek jarojn mi donas al mi kaj kvin 
kontinentojn. Sed la Rozmarinjon 
mi do ne... Kruco kaj diablo! Kio 
estas mil ebloj kontraŭ unu maleblo? 
Forgesita estas la forto = fuĝo pro 
- malforto. La plej alta estas preni, 
kion oni povas preni al si. Kaj la 
alia? Sed la alia, kion oni ne povas...? 
“Ne povas ekzisti dio, ĉar alie mi ne 
povus elteni tion, ne esti dio.” Kiu ne 
ridas pri tio? (Ankaŭ la ridado estas 
ia forto de la malfortuloj!) 


letero, 12-18-1917 








En tiu tag” sub blua lun' septembre 
Ĉe juna pruna arbo en komfort” 

mi tenis ŝin, la palan mutan karan, 
kaj kiel sonĝon, en la brak” sen vort”. 
Kaj super ni somere en ĉielo 

is nubon longe kun fervor”. 

Ĝi estis blanka, nekredeble alta. 
Loĝdomo Ĉe l' rerigardo ĝi jam estis for. 

de familio 
Brecht en 2 

Aŭgsburgo | De tiu tago pasis multaj lunoj, 

kaj nuboj naĝis multaj en la vent'. 


























L ĉip SP dio prunaj arboj eble ne plu staras, ) 
Kim ento de Brecha ria kaj pro l' demand” pri mia Ingrediencoj: panfermenta pasto “ 
p amkontent': 2 kg da prunoj “ butero “ sukero 
L LCem, 77) mi diras nun, mi tute ne memoras, kaj cinamo 
= A o amik”, sed vin komprenas kun 
kiam A LINA eko, stis | konsent. Knedu la paston kaj lasu kuŝi ĝin 
A Vizaĝo ŝia tamen tiom foras. en varma loko dum 15 minutoj. 
Mi scias nur, mi kisis ŝin kun sent'. Senkernigu la prunojn kaj duonigu 
Mi plenkreskis kiel filo ilin; SU dulo 
de bonstataj homoj. Miaj gepatroj 3 sa Tu. ; Platrulu la paston kaj Feria 
ĉirkaŭligis kolumon al mi kaj edukis Kaj eĉ la kis”, ĝi estus forgesita, poste sur grasumita bakpleto. 
min en la kutimoj de priservato A IULI Surmetu la prunojn kun la 
kaj instruis min pri la arto ordoni. Mi scias ĝin kaj Ĉiam ĝin mi scios, haŭtflanko o Er o 
Sed kiam mi plenkreskis kaj Ĝi ege blankis en la alt”, sen dub”. kukon en antaŭhejtita bakforno 
ĉirkaŭrigardis, la homoj de mia La prunaj arboj eble eĉ plu fioras. dum 40 minutoj ĉe 200 gradoj de 
klaso ne plaĉis alni" Ĉu sepa id” de l' in' ĵus krias en la Celsius. Laste Ŝmiru buteron sur la 
ne la ordonado kaj ne la priservoj. EE Kalman bakitaĵon kaj tuj surŝutetu 
Kaj mi forlasis mian klason kaj Sed tiu nubo floris nur minutojn, sukeron kaj cinamon. 
aliĝis Ĉel' rerigardo svenis jam en blu”. : ; ; 
al la pli simplaj homoj. Bonan apetiton deziras, via 


tradukis Cezar ' Dorotea! 


KO) 

SPECIALA OFERTO 


ANTAŬA PIV 


je tre favora prezo 


PID DIN PLN 
ILUSTRITA VORTARO 
DE 


ESPERANTO 


KUN 
PIU JO I VIDINTO) 


CIECA ASOCIO TUT 





Por individuoj: 
30 € inkluzive la afrankon. 


Por libroservoj: 
25 € nete « afranko. 


Bonvolu mendi ĉe SAT: 
rete: satesperEnoos.fr 


HELPO AL LA ASOCIO 

En Svisio (CHF) : Rooke 14,00; 

En Francio (€) : Blary 5,00; Grimaud 5,00; Dufourg 10,00; 
Bore 20,00; Chevrolat 5,00; Le Floch 15,00; Cavalier 20,00; 
Boyer 5,00; Letzgus 5,00; Martinez 5,00; Haren 10,00; 
Masseron 30,00; Ge-Rapley 75,00; Cagnard 20,00; 

En Germanio (€) Bolter 10,00; Bues 50,00; Conzeth 10,00; 
Mickle 20,00; Hocke 100,00; Scherm 40,00; Rodewig 25,00; 
Ehlers 20,00; 

En Hispanio (€) Trinitat Garcia 8,00; 

En Portugalio (€) A. Kasesa 5,00; M. Pedrosa 500; 

El la SAT-sidejo 


67 avenue Gambetta 


FR-75020 Paris 





NOVA P.I.V, 


Prezo : 
por Francio 70 € - 
4,64 € (afranko) 
por Eŭropo: 70 € 
7,29 € (reg.afr.) 
ekster Eŭropo :70 
€-10,40€ (reg. 
afranko). 


















PERANTADO EN HISPANIO 






Karaj gekamaradoj, 
Dum la lasta jaro mi havis gravan laboran problemon 
kiu malhelpis min plenumi mian taskon kiel peranto 
de SAT tiel bone kiel mi deziris. Mi plurfoje petis 
volontulon por transpreni tiun taskon, sed neniu reago 
okazis. Kvankam mi klopodis iom post iom kunordigi 
la aferon, antaŭ nelonge mi kun granda bedaŭro 
eksciis, ke anstataŭ proponi helpon aŭ transprenon 
de la tasko, kelkaj kamaradoj preferas montri sian 
nefidon al mi. Kompreneble, je tiuj kondiĉoj mi ne 
povas daŭre okupiĝi pri la perantado de SAT en 
Hispanio. Pro tio, ekde la 31 de majo, mi FINFINE 
REZIGNAS. Post tiu dato mi fermos la konton kaj 
sendos la ricevitajn ĝis tiam kotizojn al Parizo. 

K-do Pedro Sanz tre afable proponis sin por peranti 
ekde la 1-a de junio. Se neniu kontraŭas, li pretas esti 
la nova peranto de SAT en Hispanio. 

Kamaradece, 


















Pedro Herndndez 








Noto: Kun bedaŭro ni estas devigataj akcepti tiun 
decidon. Ni do dankas nian junan kamaradon pro 
la farita laboro. Same ni dankas al k-do Sanz pro la 
bonvolo akcepti tiun taskon. En la maja numero de 
Sennaciulo aperos informoj pri la nova peranto. Ĝis 
tiam la peranto estas k-do Hernandez al kiu bonvolu 
pagi viajn kotizojn. 









La PK de SAT 








JAM ESTAS APRILO 


ĈU VI PAGIS VIAN KOTIZON 2004? 

Tiu ĉi intervjuo kun nia k-do Salvador Guma i Clavell okazis en majo 1987 kaj neniam ĝis 
nun estis publikigita. Nia kamarado mortis 101-jara en majo 2003 kaj nun ni aperigas ĝin. La 
intervjuon faris nia kamarado V. Hernandez Llusera. 





D: - Samideano Guma, de kie venas 
via esperantisteco? 

R: - La kvina Universala Kongreso 
de Esperanto okazis en la jaro 1909 
en Barcelono. La persona prestiĝo 
de la organizintoj kaj la ĉeesto de d- 
ro Zamenhof faris la kongreson tiel 
brila, ke ĝi disradiis malproksimen 
tre favoran impreson por Esperanto. 
En Alcover, vilaĝo 100 kilometrojn 
malproksima, estis instruisto s-ro Fr. 
Serra, kiu audinte pri la nova lingvo 
ekstudis kaj konigis ĝin al rondo de 
amikoj. Inter ili estis mia patro, kiu 
mirigita de tiu lingvo ofte aludis pri 
ĝi en la hejmo. Tiam mi estis apenaŭ 
okjara, sed jam pense varbita al 
Esperanto pro la favora patra opinio. 
Post sep jaroj mi elmigris Barcelonon, 
En brokantejo mi vidis la libreton 
de d-ro Bremon: “Quiere aprender 
Esperanto?” kaj aĉetis ĝin por 50 
centimoj, t.e. la valoro de mia tiama 
naŭhora salajro. En septembro de la 
jaro 1917a, en butiko mi vidis afiŝeton: 
Cursos de Esperanto en la Sociedad 
“Paco kaj Amo”. Malgraŭ la timiga 
malproksimeco mi enskribigis min. El 
25 lernantoj, sekvis ĝis la kursfino ne 
pli ol ses kun mi. 


D: - Ĉu Esperanto estis malfacila al 
vi? 

R: - Neniam mi trovis malfacilaĵojn 
kaj baldaŭ mi distingiĝis per mia flua 
parolo. Erarojn mi neniam praktikis. 


D: - Posedante, do, la lingvon, ĉu vi 
instruadis ĝin? 

R: - Kompreneble, jes. Unue en 
Barcelono, sekvis Parizo, unu franca 
vilaĝo, poste Alcover kie mi naskiĝis, 
kaj fine Reus, kie nun mi loĝas. Laŭ 
mia migrado, almenaŭ ok kursojn. 





D: - Ni volus koni viajn rilatojn kun 
Sennacieca Asocio Tutmonda. 

R: - Kiam ĝi fondiĝis, tuj en Barcelono 
ni kreis aktivan grupon. Mian unuan 
artikolon mi verkis por ĝia organo, kaj 
la korespondadon kun S.A.T. mi mem 
faris, sed nur ĝis aŭgusto 1923. 


D: - Kial? 


R: - Ĉar pro malagrabla soldatserva 
afero mi ekziliĝis en Parizon. Tie 
min akceptis kamarado Glodeau, la 
tiama SAT-administranto. En la SAT- 
rondo mi konatiĝis kun diverslandaj 
kolegoj, junaj kaj viglaj. Tial mia 
agado en Parizo estis plene en la SAT- 
medio. Mi vivis en kaj por Esperanto. 
“La Revista Blanca” de Barcelono 
publikigis unu mian artikolon; la 
organo de SAT, du. Por reeldono, mi 
reviziis laŭ la peto de Barthelmess, la 
verkon “Ni Legu”. Por bulgara gazeto, 
petite de Atanas Atanasov, mi tradukis 
plurajn “Baladojn” el la verko de Pi 
Arsuaga, filo de la famekonata Pi y 
Margall. De fama franca kanzonisto 
mi tradukis renoman kanzonon, 
kaj gvidis kurson en loko, kie la 
korifeo de la reformintoj, Papillon, 
instruis samtempe la reformaĵon de 
Esperanto... 


D:- Ĉu vi povas rakonti iun anekdoton 
el tiu tempo? 

R: - Kiam, kun Glodeau, mi venis 
en la SAT-rondon, mi konatiĝis kun 
Armando, proksimume samaĝa kiel 
mi kaj ankaŭ ĵus veninta Parizon. Oni 
paroligis nin antaŭ la kunsidantoj, ĉar 
ni estis la freŝa kaj agrabla surprizo. 
El lia propra parolmaniero mi ne 
povis diveni lian landanecon. Fine 
mi riskis demandi lin: “El kiu lando?” 
Post hezitado, li respondis: “El neniu! 
Mi esta sennaciulo ĉar mi naskiĝis 
en vagono ĝuste kiam ĝi surveturis 
la limon inter du landoj! Pli poste mi 
s ke li estas hungaro persekutita 
en sia lando, fuĝinta kien li povis, 
kaj ĵus forpelita el Danzigo. Pli poste 
ankoraŭ la francaj ĝendarmoj ordonis 
al li forpeliĝon, sed li plu restis 
kunportante ĉiam la forpelordonon, 
ĝis... limem forpelis sinen sennaciecan 
mondon, ĉar pro galopa ftizo kaj ne 
helpite de Kompartio, kies ekstreme 
fidela membro li estis, li mortis. 





D: - Rakontu plu! 

R: - Tiam okazis franclingvana 
kongreso en la norda urbo Rouen, kaj 
mi ĉeestis. Sekvis la SAT-kongreso en 
Vieno en la jaro 1925. Tiel ĝi logis 





min, ke kvankam mia pasporto ne 
estis en ordo, mi superruzis la leĝojn 
kaj ĝi pleniĝis je normalaj vizoj de 
la traveturotaj landoj. Tuj kiam en la 
kongresejo k-do Lanti ekvidis min, 
li proponis al mi okupi sidlokon sur 
la estrado apud la tablo kie meze 
prezidis E. Drezen, kaj unuflanke 
k-dino Limuzine (de la Kompartio) 
kaj mi, kaj aliflanke Riĥter kaj eble 
aliaj. Baldaŭ fariĝis vigla debato 
inter la klera Drezen, flue oratore 
parolanta, kaj mi, tiam nur 24-jara. 
La kaŭzo estis, ke oni disdonis tie 
plurajn ekzemplerojn de “Libera 
Laboristo”, gazeteto de la senŝtatano 
Migny, kun artikoloj de Levandovski 
kaj Zilberfarb, la kleraj tradukintoj 
de la “ETIKO” de Kropotkin. Drezen 
evidente koleriĝis, kaj ripete diris 
emfaze: “Ni, kiuj faris la revolucion”... 
kaj postulis toleremon. 

La pola, renoma k-do Jan Zawada, 
kunveturinta kun mi el Parizo ĝis 
Vieno, estis homo mildkaraktera kaj 
defendis la saman tezon kiel mi, sed 
senenergie. Tial mi “ekbrulis” kaj post 
tre varma, eble tro vigla parolo mi 
elŝutis specon de dilemo: Aŭ tiu gazeto 
defendas la veron, aŭ la malveron. Se 
la veron, do toleru kaj akceptu ĝin; 
se la malveron, ne zorgu, ĝi langvore 
velkos kaj forgesite mortos; kaj 
aldiris: “La toleremon devas kaj povas 
praktiki nur la plej fortaj, kaj tiu ĉi 
estas nun via Partio”. 


D:- Ĉu aliaj temoj en la debato? 

R: - Alia ekscita temo estis, ke la 
redaktejo de Sennaciulo ne enlasis 
alitendencajn artikolojn, kvankam 
porlaboristajn. Laŭ paperoj antaŭe 
donitaj al mi, pluraj neplaĉaj artikoloj 
estis ĵetitaj en la korbon. La laborista 
intertendenca neŭtraleco estis 
nerespektata, kaj la SAT-gvidantoj 
estis membroj de la Kompartio, laŭ 
letero farita de Lanti al ĝi, por pruvi 
la SAT-ideojn. (Li konscie ne diris la 
veron). 


D: - Vi 
amikojn... 


do parole vundis viajn 

R: - Senintence kaj sen eĉ unu punkto 
da malamikeco. Estis necese scii 
ĉu mi estis ĝuste informita. Mi agis 
sincere kaj volis klarigi la situacion. 
Mallojalaĵon mi ne povis kompreni 
nek toleri inter ni. 

De tiam jam pasis for sesdekdu jaroj 
kaj eble ne plu vivas la kongresintoj 
tiam ne pli junaj ol mi. Tial mi 
povas skribi sen probablaj konfliktoj 
personaj, kion mi neniam antaŭe volis 
skribi. Cetere, tio estis konfirmita tuj 
post la kunsido, kiel vi konstatos. 


D: - Nu, kion vi nun malsekretigas? 

R: = Ĵus eksidinte apud la prezida 
tablo, min ŝokis la aroga teniĝo de 
Drezen, propra de la tiam forpuŝindaj 
fikapitalistoj: kliniĝinte sur la seĝon 
posten, li tenis cigaron en buŝo, 
kruron sur kruro kun plena esprimo 
de memkontenteco, de supereco, de 
sinjoreco...(mi eĉ provis skizi lian 
silueton). Sammotive la kunsidanta 
k-dino Limuzine kliniĝis al mi kaj 
sufloris: "kion vi pensas pri tiaj homoj? 
Porko!" Mi subite ekĝemis. 


D; - Kaj post la kunsido? 

R: - Lanti venis al mi kaj per mansigno 
li indikis ke mi kuniru. Jam aparte 
en la granda kongresejo, tre afekciite 
li parolis sekrete: “Ĉu vi deziras ke 
oni forpelu min el la Kompartio?" 
"Tute ne, mi respondis, sed ĉu veraj 
la submanovroj?" "Atentu bone, kara 
Guma! Vi vivas ekster la nodo de iaj 
neeviteblaj politikaĵoj, sed sciu ke 
tiu (li diskrete indikis per la fingro al 
Drezen) estis cara oficiro, kaj vidante 
ke la Revolucio venkas, transfuĝis 
en la revoluciajn vicojn. Mi vidis 
en tiu gazeteto artikolojn de k-doj 
Levandovski kaj Zilberfarb. Klopodu 
kiel eble plej baldaŭ peti ilin, ke ili 
rezignu tiun kunlaboradon, ĉar li 
(Drezen) estas tia, ke hodiaŭ li flatas, 
flatas, (Lanti imitis karesan movon) 
kaj morgaŭ li tranĉas la gorĝon! (Lanti 
eksvingis la manon sub la gorĝo, 
mienante kruele, kio tre impresis min). 
Nun, forgesu ke mi diris tion!" 

Mi estis konsternita, kaj multe pli, 
Kiam venis al ni la sciigo ke ili ambaŭ 
estis arestitaj! 


D; - Post tio kia estas via opinio pri 
Lanti? 

R: - Nun mi estas certa ke li klopodis 
enkonduki Esperanton en la mondon 
de la laboristoj, ke por efektivigi 
praktike la verkon de Zamenhof li 

agadis inteligente, eĉ ruze, uzante 
ĉian rimedon. Oni scias ke Drezen ne 
nur verkis tiun Historion, sed ankaŭ 
teoriadis pri la strukturo de Esperanto. 
Lanti prisekvis lin, kaj timante prave 
lian transfuĝon al la reformitoj, 
allogis lin (tion mi malsekretigas) per 
gloraĵo kaj faris lin Honora Prezidanto 
de la SAT-kongreso en Germanio (eble 
Mainz kaj 1924999) La manovro 
estis efika. Drezen restis kaj reprezidis, 
kiel dirite, la SAT-kongreson en Vieno 
(1925). 
Lanti estis studinta ĝisfunde la 
reformaĵon, kaj tamen li sin donis 
plene al Esperanto. Mi povas nun 
ankaŭ riveli ke por forigi la malutilan 
duoblecon de Esperanto, li iris armite 
per sia talento kaj diplomata takto 
al skisminto Beaufront sugesti kaj 
insiste peti lian revenon al Esperanto. 
Beaufront, antaŭ la reakiro de la 
pasinta gloro, principe preskaŭ cedis; 
sed senespere deklaris, ke "nun, oni ne 
sekvus min!" 
Post la kongreso en Vieno, Lanti 
veturis al Ankara. De tie mi ricevis 
salutkarton kun jena esprimo:..."kaj 
sciu, ke mi pli ŝatas vin ol multajn el 
mia Partio". Kaj reveninte, li proponis 
al mi fariĝi la salajrata redaktoro 
teĥnika de Sennaciulo. Bedaŭrinde mi 
ne povis akcepti la allogan postenon, 
pro mia transloĝiĝo al la sudo de 
la lando. Tiun postenon okupis la 
pionira bulgaro Krestanov, kun kiu 
mi renkontiĝis en la SAT-kongreso en 
Liono (1926). Al tiu kongreso mi iris 
sole, per biciklo, pedalante centojn da 
kilometroj sur montaj ŝoseoj. En tiu 
kongreso feliĉe estis malaprobita unu 
freneza propono pri starigo de propra 
Akademio de Esperanto. Ankaŭ tie 
mi estis vokita sur la estradon, apud 
Krestanov, kiu pro militbombado 
forperdis sian tutan libraron. 

» 


D: - Kio sekvis? 

R: - For de la Movada kerno mi tamen 
vivadis ĉiam kun esperantistoj, sed 
mia publika rolo stompiĝis. Dume mi 
konatiĝis kun Petro Stojan, kaj rilatis 
longe kun li, precipe persone, ĉar li 
intencis rezidi tiuregione. Liajn leterojn 
mi ankoraŭ konservas, kaj ankaŭ tie 
ĉi mi devas riveli nigran punkton, 
nome ke li invitis min kunreformi 
Esperanton. Sed mi ne respondis. 
Kelkan tempon poste mi estis ĉe 
akademiano Defi Dalmau. Li montris 
leteron de Stojan kun reformpropono. 
Ankaŭ Dalmau rifuzis. 


La mondo estas ĉiam malkvieta. 
Ankaŭ mi ĉiam sentis ian internan 
rimorson pro mia tiutempa morala 
agreso al Lanti kaj kolegoj. Mi 
havis la tutan sincerecon sed ankaŭ 
plenan mankon de politika sperto. 
En Hispanio fariĝis Respubliko, 
kaj mi revenis la patrolandon. Kun 
kursanoj kaj amikoj ni alestis la SAT- 
kongreson en Valencio (1934), kie mi 
renkontis mian malnovan, elstaran 
amikon Jaume Grau, la kompilinto de 
Kataluna Antologio. Vespere, preskaŭ 
jam nokte, k-do Barthelmess prelegis 
pri muziko en ĝisrande plena teatro, 
kaj tuj poste mi devis prezenti (ĉar 
ne avizite), sur la estrado, mirigajn 
memorekzercojn, pri kiuj raportis 
Sennaciulo. 


D; - Por fini, kian formulon vi havas 
por prosperigi rapide Esperanton? 

R: - Absolute nenian! Sed mi povas 
malkaŝi, krom ĉio dirita, ankaŭ 
artifikon, per kiu Esperanto rapide 
ruiniĝus. 


D:- Ŝajnas ke vi parolas ironie... 
R: - Ne, kontraŭe, tre serioze. Por 
nepra ruinigo de Esperanto, estas pli 
ol sufiĉa la verkado kaj eldonado de 
lernolibroj kun falsitaj reguloj de la 
lingvo de Zamenhof. 

Intervjuis: V. Hernandez Llusera 


“NDLR: Verŝajne Frankfurto 1922 kaj 
Kaselo 1923. 


—————— 

77-A SAT-KONGRESO 
BRATISLAVA (SK) 
2004--08-14/21 





Organiza garantianto : KAVA-PECH, kongresa kaj kleriga agentejo de Petro Chrdle, kunorganizanto: ESO, Esperanto-Societo 
Bratislava. 


Koresponda adreso: KAVA PECH, Anglicka 878, CZ-25229 Dobrichovice. Tel: 4420 257 712 201; fakso: 420 257 712 126; 
rete: info(Qkava-pech.cz; http://www.kava-pech.cz. 





OKK: Petro Chrdle, Zdenek Pluhar, Jana Melicharkova, Jarmila Rechtorysova, Marteno Minich. 


La 77-a SAT-kongreso okazos unuan fojon en Slovakio, precize en ĝia ĉefurbo Bratislava, kiu logas kaj pro sia beleco urba, kaj 
pro la konekto kun bela naturo: rivero Dunaj (Danubo), montetaro Malĉ Karpaty (Malgrandaj Karpatoj). 


[Kongreskotizoj (en Eŭroj) | = [ĝis300404 | ĝis300604 | pliposte — | 
I somo lmua A OMS EU l ua slo ku SOJ 
I Tsabedzoj amba UO LUI eto. No aas 
Nr -iukalimois 39 LULIS ULO a ku as l do] 
“p EME, AA SA POKA ERIO 
JunulanemembrodeSAT | = „1 4 | 45 = | 


Infanoj ĝis 10-jaraj ne pagas kotizon. 
La partoprenantoj el CZ, HU, PL, SI, SK ĝuas 3094 rabaton. La partoprenantoj el AL, BG, RO, eksa YU (krom SI, eksa SU kaj 
ekster Eŭropo (krom Aŭstralio, Israelo, Japanio, Kanado, Korea Respubliko, Sud-Afriko kaj Usono) ĝuas 50 96 rabaton. 















ATENTU : Personoj el landoj, kiuj bezonas enirvizon por Slovakio devas indiki tion antaŭ la 30-a de aprilo 2004. Pli poste 
ne plu eblos trakti tion. La partoprenantoj de la postkongreso konsideru, ke la postkongreso okazos en alia ŝtato (Ĉeĥio) 
ol la kongreso. Tial oni devas prizorgi apartan enirvizon, se ĝi estas postulata. 





Postkongreso en Prago kaj Bohemia Karsto, 
2004-08-21/28: 


Dum la postkongreso oni havas ŝancon konatiĝi kun la malpli konataj partoj de Prago, nome 
kun la teritorioj de la protektata naturo. Kompreneble, tiuj kiuj ĝis nun ne vizitis Pragon, povos 
fari promenon tra la historia centro. Certe oni povos vidi la naturprotektan regionon de Bohemia 
Karsto kaj de la grotaro de Koneprusy. Al la laste menciita regiono apartenas ankaŭ la plej konata 
bohemia kastelo Karl$tejn, iama reĝa fortikaĵo protektanta regnestrajn simbolojn. 


Tranoktado en la hotelo U Ĉeskĉ koruny“““ (= “Ĉe la Ĉeĥa Krono“), en la urboparto Reporyje, 
kun la bona konekso al la urba centro. La ĉambroj enhavas proprajn banĉambron kaj necesejon, 
TV-SAT kaj telefonon. En la prezo estas 7 tranoktoj, 3 ĉefaj manĝoj tage, la ekskurso tra 
Bohemia Karsto per speciala buso, la tutsemajna bileto por la urbaj trafikiloj, 3 enirbiletoj 
kaj Esperanta ĉiĉerono. 

La suma prezo de la postkongreso por unu persono en eŭroj (EUR): 

Tranoktado en la ĉambro: unulita dulita 

La suma prezo en EUR: 579,-- 467,- 

Speciala oferto aparte pagenda: Nigra Teatro por 14,00 EUR. 

La tutsemajna vojaĝbileto 

Venis demandoj, ĉu utilas mendi (kaj sekve devige aĉeti) la tutsemajnan vojaĝbileton. Kompreneble, la bileto 
ne multe utilos por tiuj, kiuj loĝos en la kongresejo mem, t.e. en City Hotel Bratislava. Nepre rekomendinda estas 
por la kongresanoj, kiuj loĝos en la studenta hejmo Lafranconi (ili ĉiutage vojaĝos al la kongresejo), eventuale por 
tiuj, kiuj planas plurajn privatajn vizitojn de la urbo dum la semajno. Ni-intence ne anoncis la prezon, ĉar ĝi verŝajne 
estos ŝanĝita ĝis la kongreso, nun la prezo egalas 
proksimume al 9 eŭroj. 


Ekskursoj 

Bedaŭrinde pro la troŝtopita programo ne 
eblos organizi duontagajn ekskursojn tiamaniere, ke 
ĉiu kongresano povu partopreni en ĉiuj ekskursoj. 
Ĉiu povos ĝui la duontagan ekskurson DI dimanĉe 
posttagmeze (promeno tra la historia parto de la urbo). 
La ekskursoj D2, D3 kaj D4 estos organizataj tiel, ke 
lunde posttagmeze okazos samtempe D3 (Gabcĉikovo) 
kaj D4 (la burgo Devin), marde posttagmeze okazos 
samtempe D2 (la atomcentralo Bohunice) kaj D4 
(la burgo Devin). Tial unu el la paralelaj ekskursoj vi 
devos forstreki el via eskursa plano. 

La tuttagaj ekskursoj okazos ĉiuj samtempe 
dum merkredo, jam la Dua Bulteno anoncis, ke tial oni 
povas elekti nur unu. 

Rekomendinde estas, mendi la ekskursojn sufiĉe frue. La ekskursoj povos realiĝi se estos minimume 15 
pagintaj ekskursanoj. La supra limo estas 45 partoprenantoj (nombro de sidlokoj en buso). Per malfrua aliĝo vi riskas, 
ke ne estos libera loko en la ekskurso, kiun vi elektis. 





Mendoj de la loĝado 

La organizantoj petas, ke la partoprenontoj de la kongreso mendu la loĝadon en la hotelo, resp. en la studenta 
hejmo, ĝis la 30-a de aprilo 2004. Necesas precizigi la mendon 
en la hotelo kaj la studenta hejmo, eventuale nuligi la superfluajn 

INFANOJ ! antaŭmendojn. Pli malfruajn mendojn ni akceptos sen garantio de 

Kongresanoj kiuj deziras kongresi kun siaj | la prezo anoncita en la Dua Bulteno (dependas de la liberaj lokoj 
infanoj en Bratislava, bonvolu tuj kontakti | en la hotelo, resp. studenta hejmo, kaj de la tiumomentaj prezoj, 
la OKK-on, ĉar por organizi ion por infa- | kiuj povas esti konsiderinde pli altaj). 
noj necesas koni ilian nombron. Atentu: La organizantoj ne povas garantii, ke ili por ĉiuj, kiuj 
viaj infanoj nepre devas paroli Esperanton. mendis dulitan (eventuale trilitan) ĉambron, povos trovi sufiĉan 
nombron de kunloĝantoj. Kaze, ke ne estos sufiĉe da ili, la 
mendinto devos alpagi la prezon por la unulita ĉambro. Ĉi tiu 
atentigo, kompreneble, ne validas por tiuj, kiuj mgm trovis kaj anoncis kunloĝanto(j)n. Do denove validas: ju pli frue 
venas la mendo, dĉs pli granda probablo ekhavi kunloĝanton. 


Kunsido de frakcioj 
La estroj de la frakcioj (grupoj, sekcioj) estas petataj tuj anonci siajn dezirojn koncerne la ejojn de kunsidoj, 
ke oni povu definitive aranĝi la programon de la kongreso. 


E ———— 





Suplemento de la listo de la aliĝintoj al 77. SAT- 94. HERNANDEZ UBEDA, Pedro A.; ES 
kongreso (11.03.2004) 95. RADA, Jii; CZ 

87. MARKOV; Flora; FR 96. PETIK, J4nos; HU 

88. MARKOV; Ansofi; FR 97. CHYTIL, Ludvik; CZ ; 

89. MARKOV; Vinko; FR 98. FILIMONOVIC, Dragiŝa, YU 

90. AUDERSKAJA; Tatjana V.; UA 99. FILIMONOVIC, Jovanka; YU 

91. MICKLE; Gary; DE 100. DZONIC, Vesna; YU 

92. DE WEERD, Stella; BE 101. STOJANOVIC, Obrad; YU 

93. DEGOUL, Francois; FR Sume 101 aliĝintoj el 17 ŝtatoj (kaj 4 kontinentoj) 

